CELEX: C2004/300/39
Language: sl
Date: 2004-12-04 00:00:00
Title: Sodba Sodišča (prvi senat) z dne 7. oktobra 2004 v zadevi C-189/03: Komisija Evropskih skupnosti proti Kraljevini Nizozemski (Neizpolnitev obveznosti države — Svoboda opravljanja storitev — Omejitve — Zasebna podjetja za varovanje)

4.12.2004   
            
            
               SL
            
            
               Uradni list Evropske unije
            
            
               C 300/19
            
         
      SODBA SODIŠČA
   
   (prvi senat)
   z dne 7. oktobra 2004
   v zadevi C-189/03: Komisija Evropskih skupnosti proti Kraljevini Nizozemski (1)
   
   (Neizpolnitev obveznosti države - Svoboda opravljanja storitev - Omejitve - Zasebna podjetja za varovanje)
   (2004/C 300/39)
   Jezik postopka: nizozemščina
   V zadevi C-189/03, Komisija Evropskih skupnosti (zastopnika: M. Patakia in W. Wils) proti Kraljevini Nizozemski (zastopnice: H. G. Sevenster, C. Wissels in N. A. J. Bel), katere predmet je tožba zaradi neizpolnitve obveznosti na podlagi člena 226 ES z dne 5. maja 2003, je Sodišče (prvi senat) v sestavi P. Jann (poročevalec), predsednik senata, A. Rosas, sodnik, R. Silva de Lapuerta, sodnica, K. Lenaerts in S. von Bahr, sodnika, generalna pravobranilka: J. Kokott, sodni tajnik: M.-F. Contet, glavna administratorka, dne 7. oktobra 2004 razglasilo sodbo, katere izrek se glasi kot sledi:
   
               1.
            
            
               Kraljevina Nizozemska s tem, da je v okviru zakona o zasebnih podjetjih za varovanje in detektivske dejavnosti z dne 24. oktobra 1997, sprejela določbe:
               
                           —
                        
                        
                           ki neupoštevajoč obveznosti, ki jih morajo izpolnjevati tujci, ki opravljajo storitve že v državi članici, kjer imajo sedež, zahtevajo, da podjetja, ki želijo opravljati storitve na nizozemskem ozemlju kot tudi njihovi vodilni, pridobijo dovoljenje in ki predvidevajo stroške za pridobitev tega dovoljenja, in
                        
                     
                           —
                        
                        
                           ki zahtevajo, da ima osebje teh podjetij, ki so iz držav članic, kjer imajo sedež, napoteni na Nizozemsko, osebno izkaznico, ki jo izdajajo nizozemski organi, ker se za zadevno zahtevo ne upošteva kontrol, katerim so tisti, ki opravljajo čezmejne storitve že podvrženi v njihovi državi članici izvora,
                        
                     ni izpolnila obveznosti iz člena 49 ES.
            
         
               2.
            
            
               Kraljevini Nizozemski se naloži plačilo stroškov v višini treh četrtin stroškov Komisije Evropskih skupnosti. Vsaka stranka sama nosi preostale stroške.
            
         
      (1)  UL C 158, 5.7.2003.